title: 2009/161/EK: A Tanács határozata ( 2008. szeptember 25. ) a határokon történő áruellenőrzések összehangolásáról szóló nemzetközi egyezmény 8. mellékletének a Közösség nevében történő jóváhagyásáról

text:
               27.2.2009

               HU

               Az Európai Unió Hivatalos Lapja

               L 55/21

      A TANÁCS HATÁROZATA

   (2008. szeptember 25.)
   a határokon történő áruellenőrzések összehangolásáról szóló nemzetközi egyezmény 8. mellékletének a Közösség nevében történő jóváhagyásáról
   (2009/161/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikk (2) bekezdése második albekezdésével,
   tekintettel a Bizottság javaslatára,
   mivel:

               (1)

               A határokon történő áruellenőrzések összehangolásáról szóló, 1982. évi nemzetközi egyezményt (a továbbiakban: egyezmény) az 1262/84/EGK tanácsi rendelet (1) jóváhagyta.

               (2)

               Ezen egyezmény 22. cikke a 7. mellékletével összefüggésben előírja, hogy az az egyezmény igazgatási bizottsága javasolhatja és elfogadhatja az egyezmény mellékleteinek módosítását. E módosítások elfogadásra kerülnek, amennyiben egyetlen szerződő fél sem emel kifogást azon időponttól számított 12 hónapon belül, amikor az Egyesült Nemzetek Szervezete a javasolt módosításokat közli a szerződő felekkel.

               (3)

               Az Egyesült Nemzetek Európai Gazdasági Bizottságának (ENSZ-EGB) Belső Szállítási Bizottsága az 1999. februári ülésén úgy határozott, hogy a harmonizációs egyezményt felül kell vizsgálni a járművek határátlépését megkönnyítő rendelkezések belefoglalása érdekében.

               (4)

               Az ENSZ-EGB szállítást érintő vámkérdésekkel foglalkozó munkacsoportja javaslattervezeteket készített a harmonizációs egyezmény egy új, 8. melléklettel való kiegészítése révén a hatályos rendelkezések kiegészítése céljából.

               (5)

               A mellékletet 2007 októberében fogadta el az egyezmény igazgatási bizottsága, és mivel nem merült fel kifogás, a melléklet 2008. május 20-án hatályba lépett.

               (6)

               A 8. melléklet célja az áruk – különösen az élő állatok és a romlandó áruk – határon való ellenőrzésével kapcsolatos eljárások és adminisztrációs terhek csökkentése, összehangolása és koordinációja révén a nemzetközi kereskedelem megkönnyítése. A 8. melléklet célja továbbá a határátkelőhelyek működésének javítása, illetve a nemzetközi gépjármű műszaki vizsgálat és a -súlytanúsítványok kölcsönös elismerését érintő technikai kérdések rendezése.

               (7)

               A nemzetközi kereskedelem elősegítése és a kereskedelem technikai akadályainak eltávolítása a közös kereskedelmi politika célját képezi, és így a Közösség kizárólagos hatáskörébe tartozik.

               (8)

               Az egyezmény javasolt módosításával kapcsolatos közösségi álláspontot 2005 júliusában hagyták jóvá.

               (9)

               Ennélfogva az egyezmény módosítását indokolt jóváhagyni,

         A KÖVETKEZŐKÉPPEN HATÁROZOTT:
   1. cikk
   A határokon történő áruellenőrzések összehangolásáról szóló nemzetközi egyezmény 8. melléklete a Közösség nevében jóváhagyásra kerül.
   A melléklet szövegét csatolták e határozathoz.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. szeptember 25-én.

            a Tanács részéről

            az elnök

         L. CHATEL

      (1)  HL L 126., 1984.5.12., 1. o.

      8. MELLÉKLET A HATÁROKON TÖRTÉNŐ ÁRUELLENŐRZÉSEK ÖSSZEHANGOLÁSÁRÓL SZÓLÓ NEMZETKÖZI EGYEZMÉNYHEZ
      A HATÁRÁTLÉPÉSI ELJÁRÁS KÖNNYÍTÉSE A NEMZETKÖZI KÖZÚTI FUVAROZÁS VONATKOZÁSÁBAN
      1. cikk
      Alapelvek
      Az egyezmény rendelkezéseit és különösen az 1. mellékletben előírtakat kiegészítve ez a melléklet olyan intézkedések meghatározására irányul, amelyeket a nemzetközi közúti fuvarozás határátlépési eljárásainak könnyítése miatt szükséges végrehajtani.
      2. cikk
      A vízumeljárás könnyítése a hivatásos gépkocsivezetők vonatkozásában
      (1)   A szerződő feleknek – a valamennyi kérelmezővel szembeni legjobb nemzeti gyakorlattal és nemzeti bevándorlási szabályokkal, valamint a nemzetközi kötelezettségekkel összhangban – erőfeszítéseket kell tenniük a nemzetközi közúti fuvarozást végző hivatalos gépkocsivezetők vízuma kiadási eljárásainak megkönnyítésére.
      (2)   A szerződő felek megállapodnak abban, hogy rendszeresen információt cserélnek a hivatásos gépkocsivezetők vízumeljárásának megkönnyítésére vonatkozó legjobb gyakorlatokról.
      3. cikk
      A nemzetközi közúti fuvarozási tevékenységek
      (1)   Az áruk nemzetközi mozgásának megkönnyítése érdekében a szerződő felek rendszeresen, összehangolt és koordinált módon tájékoztatják a nemzetközi fuvarozási műveletekben érintett valamennyi felet a hatályos vagy tervezett, a nemzetközi árufuvarozási műveletekre vonatkozó határ-ellenőrzési követelményekről, valamint a határokon fennálló aktuális helyzetről.
      (2)   A szerződő feleknek erőfeszítéseket kell tenniük arra, hogy a határátkelőhelyeken kialakuló torlódások csökkentése érdekében valamennyi szükséges ellenőrző eljárás lefolytatását – a lehetséges mértékben és nem kizárólag az átmenő forgalom vonatkozásában – a közúton szállított áruk indulási és rendeltetési helyére hárítsák át.
      (3)   Különösen ennek az egyezmény 7. cikke alapján, elsőbbséget kell biztosítani a sürgős – például élő állatot vagy romlandó árut tartalmazó – szállítmányoknak. Ez azt jelenti többek között, hogy az illetékes szerveknek a határátkelőhelyeken:

                  i.

                  meg kell tenniük a szükséges intézkedéseket annak érdekében, hogy csökkentsék a gyorsan romló élelmiszert szállító, ATP-jóváhagyással rendelkező járművek, vagy az élő állatot szállító járművek várakozási idejét a határra való érkezésüktől a hatósági, adminisztratív-, vám- és egészségügyi ellenőrzés lefolytatásáig;

                  ii.

                  biztosítaniuk kell, hogy a szükséges, az i. pontban említett ellenőrzéseket a lehető leggyorsabban folytassák le;

                  iii.

                  engedniük kell – amennyiben lehetséges – a határátlépés ideje alatt a gyorsan romló élelmiszert szállító jármű szükséges hűtőberendezéseinek üzemeltetését, amennyiben ezt az előírt ellenőrzési eljárás nem teszi lehetetlenné;

                  iv.

                  együtt kell működniük – különösen az előzetes információcsere révén – a többi szerződő félnél működő partnereikkel a romló élelmiszerek és az élő állatok határátlépési eljárásainak gyorsítása érdekében, amennyiben az ilyen rakományok egészségügyi vizsgálat alá kerülnek.

            4. cikk
      A gépjárművek műszaki vizsgálata
      (1)   Azoknak a szerződő feleknek, akik még nem szerződő felei a közúti járművek időszakos műszaki vizsgálata egységes feltételeinek elfogadásáról és ezen vizsgálat kölcsönös elismeréséről szóló 1997. évi egyezménynek, erőfeszítéseket kell tenniük – a vonatkozó nemzeti és nemzetközi jogszabályokkal és rendelkezésekkel összhangban – a közúti járművek határátlépésének megkönnyítése érdekében, az ebben a megállapodásban előírt nemzetközi műszaki vizsgálati tanúsítvány elfogadására. A műszaki vizsgálati tanúsítvány, amelyet a megállapodás 2004. január 1-je óta tartalmaz, ennek a mellékletnek az 1. függelékében szerepel.
      (2)   Az ATP-jóváhagyással rendelkező, gyorsan romló élelmiszert szállító járművek azonosítása céljából a szerződő felek használhatják az érintett berendezésre rögzített megkülönböztető jelzéseket és az ATP-jóváhagyási bizonyítványt vagy táblát a gyorsan romló élelmiszerek nemzetközi szállításáról és az ilyen szállításhoz használt különleges szállítóeszközökről szóló 1970. évi megállapodásban előírtaknak megfelelően.
      5. cikk
      A nemzetközi gépjármű-súlytanúsítvány
      (1)   A határátlépés gyorsítása érdekében a szerződő feleknek – a vonatkozó nemzeti és nemzetközi jogszabályokkal és rendelkezésekkel összhangban – erőfeszítéseket kell tenniük a gépjármű határátlépése során végzett súlymérési eljárások ismétlődésének elkerülése érdekében, az e melléklet 2. függelékében foglalt nemzetközi gépjármű-súlytanúsítvány elfogadásával és kölcsönös elismerésével. Amennyiben a szerződő felek elfogadják az ilyen tanúsítványt, a vélelmezett szabálytalanság esetében elvégzett, illetve a véletlenszerű ellenőrzések kivételével további mérések elvégzésére nincs szükség. Az ilyen tanúsítványban rögzített járműmérlegelésre csak a nemzetközi szállítási művelet származási országában kerül sor. Az ilyen mérés eredményét a tanúsítványnak egyértelműen kell tanúsítania és tartalmaznia.
      (2)   A nemzetközi gépjármű-súlytanúsítványt elfogadó valamennyi szerződő félnek gondoskodnia kell az országában található, a nemzetközi alapelvekkel összhangban engedélyezett mérőállomások jegyzékének, valamint a jegyzék esetleges módosításainak közzétételéről. A jegyzéket, valamint annak esetleges módosításait az egyes szerződő felekhez és az ezen egyezmény 7. mellékletének 2. cikkében említett nemzetközi szervezetekhez való továbbítás céljából el kell juttatni az Egyesült Nemzetek Európai Gazdasági Bizottsága (UNECE) főtitkárának.
      (3)   Az engedélyezett mérőállomásokra vonatkozó minimumkövetelményeket, az engedélyezés alapelveit és a mérési eljárás alapvető jellemzőit e melléklet 2. függeléke tartalmazza.
      6. cikk
      A határátkelőhelyek
      A határátkelőhelyeken szükséges alaki követelmények ésszerűsítésének és gyorsításának érdekében, a szerződő feleknek – amennyire csak lehet – a következő minimumkövetelményeknek kell megfelelniük a nemzetközi áruforgalom előtt nyitott határátkelőhelyek esetében:

                  i.

                  a szomszédos államok közötti közös ellenőrzést (egymegállós technológia) a nap 24 órájában – a kereskedelmi igények szerint és a közúti közlekedési szabályokkal összhangban – lehetővé tevő létesítmények megléte;

                  ii.

                  a különböző típusú forgalmak elkülönítése a határ mindkét oldalán, amely lehetővé teszi azt, hogy az érvényes nemzetközi árutovábbítási okmánnyal rendelkező vagy élő állatot, illetve gyorsan romló élelmiszert szállító járműveknek elsőbbséget biztosítsanak;

                  iii.

                  a forgalmi sávok melletti ellenőrzési terület a rakomány és a járművek véletlenszerű ellenőrzéséhez;

                  iv.

                  megfelelő parkoló- és terminállétesítmények megléte;

                  v.

                  megfelelő higiénés, szociális és távközlési létesítmények megléte a gépjárművezetők részére;

                  vi.

                  szállítmányozók ösztönzése arra, hogy a fuvarozóknak piaci alapokon történő szolgáltatásnyújtás céljából a határátkelőhelyeken megfelelő létesítményeket hozzanak létre.

            7. cikk
      Jelentéstételi mechanizmus
      Ennek a mellékletnek az 1–6. cikkére tekintettel az Egyesült Nemzetek Európai Gazdasági Bizottságának (UNECE) főtitkára minden második évben felmérést végez a szerződő felek között arról, hogy milyen előrehaladást értek el országaikban a határátlépési eljárások javítása terén.

         Az egyezmény 8. mellékletének 1. függeléke
         NEMZETKÖZI MŰSZAKI VIZSGÁLATI TANÚSÍTVÁNY (1)

         A közúti járművek időszakos műszaki vizsgálata egységes feltételeinek elfogadásáról és ezen vizsgálat kölcsönös elismeréséről szóló (1997. évi) 2001. január 27-én hatályba lépett egyezménnyel összhangban:

                     1.

                     Az akkreditált műszaki vizsgálati központok felelnek a vizsgálat elvégzéséért, az 1997. évi bécsi megállapodáshoz mellékelt vonatkozó szabályokban megállapított vizsgálati követelmények teljesítésének elfogadásáért, és a soron következő vizsgálatnak a nemzetközi műszaki vizsgálati tanúsítvány – amelynek mintája alább szerepel – 12.5. sorában feltüntetendő legkésőbbi napjának kitűzéséért.

                     2.

                     A nemzetközi műszaki vizsgálati tanúsítványnak az alábbiakban megadott információkat kell tartalmaznia. A tanúsítvány lehet A6 formátumú (148 × 105 mm) füzet alakú, zöld borítóval és fehér lapokkal, vagy A4 (210 × 197) formátumú zöld vagy fehér lap, amelyet A6 formátumúra hajtogattak olyan módon, hogy az adott állam vagy az Egyesült Nemzetek Szervezetének megkülönböztető jelét tartalmazó rész az összehajtogatott tanúsítvány fedlapját adja.

                     3.

                     A tanúsítvány rovatait és azok tartalmát a kibocsátó szerződő fél nemzeti nyelvén kell feltüntetni, a számozás megtartásával.

                     4.

                     A megállapodás szerződő feleinél használatos időszakos vizsgálati jelentéseket alternatív megoldásként lehet használni. Ezek egy mintáját a szerződő felek tájékoztatása céljából az Egyesült Nemzetek Szervezete főtitkárához kell eljuttatni.

                     5.

                     A nemzetközi műszaki vizsgálati tanúsítványon a kézzel, írógéppel vagy számítógéppel kizárólag az illetékes hatóság által tett bejegyzéseket latin betűkkel kell elkészíteni.

            (1)  2004. január 1-jétől.

         Az egyezmény 8. mellékletének 2. függeléke
         A NEMZETKÖZI GÉPJÁRMŰ-SÚLYTANÚSÍTVÁNY

                     1.

                     A nemzetközi gépjármű-súlytanúsítvány (IVWC) célja a határátlépési eljárás könnyítése és különösen a szerződő felek területén úton lévő, közúti áruszállítást végző járművek tömege ismételt mérésének elkerülése. A szerződő felek által elfogadott, megfelelően kitöltött tanúsítványokat a szerződő felek illetékes hatóságainak érvényes tömegmérési eredményként kell elfogadniuk. Az illetékes hatóságoknak a vélelmezett szabálytalanság esetében elvégzett, illetve véletlenszerű ellenőrzések kivételével tartózkodniuk kell a további tömegmérések megkövetelésétől.

                     2.

                     A nemzetközi gépjármű-súlytanúsítványt – amely megfelel az ebben a függelékben alább bemutatott mintának – az egyes, az ilyen tanúsítványt elfogadó szerződő felek kijelölt kormányzati hatóságának felügyelete mellett kell kibocsátani és felhasználni, a csatolt tanúsítványban leírt eljárás szerint.

                     3.

                     A tanúsítvány használata a szállítmányozók számára opcionális.

                     4.

                     Az ilyen tanúsítványt elfogadó szerződő feleknek az alábbi minimumkövetelményeknek megfelelően olyan mérőállomásokat kell jóváhagyniuk, amelyek engedélyt kapnak arra, hogy – a közúti áruszállítást végző jármű üzemeltetőjével/gépjárművezetőjével együtt – kitöltsék a nemzetközi gépjármű-súlytanúsítványt:

                                 a)

                                 A mérőállomásokat hitelesített mérlegekkel kell felszerelni. A tömegmérés elvégzéséhez a tanúsítványokat elfogadó szerződő felek választhatják ki a megítélésük szerint megfelelő módszert és eszközöket. A tanúsítványokat elfogadó szerződő fél gondoskodik a mérőállomások szakmai színvonaláról, például akkreditálási vagy értékelési eljárások révén, továbbá biztosítja a megfelelő mérlegek használatát, a szakképzett személyzet rendelkezésre állását, illetve a megfelelően dokumentált minőség-ellenőrzési rendszerek és vizsgálati eljárások meglétét.

                                 b)

                                 A mérőállomásokat és az ott található mérőműszereket megfelelően karban kell tartani. A mérőműszereket a súlyokért és mérlegelésért felelős érintett hatóságnak rendszeresen ellenőriznie kell, és plombával le kell zárnia. A mérőműszereknek, a legnagyobb megengedett hibaértékeknek és a műszerek használatának meg kell felelniük a Nemzetközi Mérésügyi Szervezet (OIML) ajánlásainak.

                                 c)

                                 A mérőállomásokat olyan mérlegekkel kell felszerelni, amelyek megfelelnek a következők valamelyikének:

                                             —

                                             az R 76 OIML-ajánlás: „Nem automata működésű mérlegek” legalább III. pontossági osztály;

                                             —

                                             az R 134 OIML-ajánlás: „Az automatikus működésű mérlegek mozgó közúti járművek mérlegelésére”, legalább 2. pontossági osztály; az egyes tengelyek terhelésének mérésénél nagyobb hibaértékek jelentkezhetnek.

                     5.

                     Kivételes esetekben – és különösen mikor szabálytalanságot vélelmeznek, vagy a szállítmányozó/az érintett jármű vezetője ezt kéri – az illetékes hatóság újramérheti a járművet. Amennyiben a mérőállomás több hibás, a tanúsítványt elfogadó szerződő fél ellenőrző hatóságai által tévesnek észlelt mérést végez el, a mérőállomás országának illetékes hatóságai megteszik a megfelelő intézkedéseket annak érdekében, hogy az ilyen esemény ne ismétlődhessen meg.

                     6.

                     A tanúsítvány mintáját a tanúsítványt elfogadó szerződő felek bármelyik nyelvén ki lehet állítani, amennyiben a tanúsítvány tagolása és a benne szereplő tételek elhelyezése nem módosul.

                     7.

                     A tanúsítványt elfogadó szerződő felek közzéteszik az országukban található, a nemzetközi alapelvekkel összhangban engedélyezett valamennyi mérőállomás jegyzékét, valamint a jegyzék esetleges módosításait is. A jegyzéket, valamint annak esetleges módosításait az egyes szerződő felekhez és az ezen egyezmény 7. mellékletének 2. cikkében említett nemzetközi szervezetekhez való továbbítás céljából el kell juttatni az Egyesült Nemzetek Európai Gazdasági Bizottsága (UNECE) főtitkárának.

                     8.

                     (Átmeneti rendelkezés) Mivel jelenleg csak igen kis számú mérőállomás rendelkezik olyan mérőműszerrel, amely alkalmas az egyes tengely vagy a tengelycsoport terhelésének mérésére, a tanúsítványt elfogadó szerződő felek egyetértenek abban, hogy egy átmeneti, az e melléklet hatálybalépésétől számított 12 hónapig tartó időszakban a járműnek a nemzetközi gépjármű-súlytanúsítvány 7.3. rovatában feltüntetett bruttó tömegét elegendőnek tekintik, és azt az illetékes nemzeti hatóságok is elfogadják.

            FÜGGELÉK

            A NEMZETKÖZI GÉPJÁRMŰ-SÚLYTANÚSÍTVÁNYHOZ (IVWC)

            Az IVWC 7.1. rovatának értelmében feltüntetendő közúti áruszállító járművek típusainak vázlatai

                        Szám

                        Közúti áruszállító jármű

                        Jármű típusa

                     * első alternatív tengelyelrendezés
                     ** második alternatív tengelyelrendezés

                        Tengelytávolság (m)
                         (1)

               I.   MEREV JÁRMŰTESTŰ GÉPJÁRMŰVEK

                        1

                        A2

                        D < 4.0

                        2

                        A2*

                        D ≥ 4.0

                        3

                        A3

                        4

                        A4

                        5

                        A3*

                        6

                        A4*

                        7

                        A5

               II.   JÁRMŰSZERELVÉNY

                        1

                        A2 T2

                        2

                        A2 T3

                        3

                        A3 T2

                        4

                        A3 T3

                        5

                        A3 T3*

                        6

                        A2 C2

                        7

                        A2 C3

                        8

                        A3 C2

                        9

                        A3 C3

                        10

                        A2 C1

                        11

                        A3 C1

               III.   NYERGES JÁRMŰ

                        1

                     3 tengellyel

                        A2 S1

                        2

                     4 tengellyel (egyes vagy kettős)

                        A2 S2

                        D ≤ 2.0

                        A2 S2*

                        D > 2.0

                        A3 S1

                        3

                     5 vagy 6 tengellyel (egyes, kettős, hármas)

                        A2 S3

                        A2 S3*

                        A2 S3**

                        A3 S2

                        D ≤ 2.0

                        A3 S2*

                        D > 2.0

                        A3 S3

                        A3 S3*

                        A3 S3**

                        Ábra nélkül

                        An Sn

            (1)  Csak adott esetben tartalmaz megadott értéket.


title: 2013/584/EU: Az Európai Parlament határozata ( 2013. április 17. ) az Európai Gyógyszerügynökség 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/254

      AZ EURÓPAI PARLAMENT HATÁROZATA

   (2013. április 17.)
   az Európai Gyógyszerügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/584/EU)
   AZ EURÓPAI PARLAMENT,

               —

               tekintettel az Európai Gyógyszerügynökség 2011-es pénzügyi évre szóló végleges éves beszámolójára,

               —

               tekintettel az Európai Gyógyszerügynökség 2011-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0098/2013),

               1.

               mentesítést ad az Európai Gyógyszerügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon azok közzétételéről az Európai Unió Hivatalos Lapjában (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 116. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Gyógyszerügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Gyógyszerügynökség 2011-es pénzügyi évre szóló végleges éves beszámolójára,

                  —

                  tekintettel az Európai Gyógyszerügynökség 2011-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0098/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Gyógyszerügynökség (továbbiakban: ügynökség) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2012. október 23-án a Parlament megadta a mentesítést az ügynökség ügyvezető igazgatójának az ügynökség 2010-es pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásban a Parlament többek között:

                              —

                              felszólította az ügynökséget, hogy a következő mentesítési eljárás kezdetéig tájékoztassa a mentesítésért felelős hatóságot a fennmaradó 46 %-ra vonatkozó vizsgálati eljárás időrendjéről és eredményéről azon szakértői és bizottsági tagjai érdekeltségi nyilatkozatainak vizsgálata és önéletrajzokkal való összevetése tekintetében, akik 2012. január 1. és május 31. között részt vettek az ügynökség tevékenységeiben,

                              —

                              felhívta az ügynökséget, hogy közölje a költségvetési ellenőrző hatósággal az érdekeltségi nyilatkozatok új, előzetes és utólagos ellenőrzésére vonatkozó rendszer bevezetésére vonatkozó pontos ütemtervet, mely ellenőrzés keretében szúrópróbaszerűen összehasonlítja a nyilatkozatokat a nemzeti szakértők által beadott önéletrajzokkal és egyéb információkkal,

                              —

                              felhívta az ügynökséget, hogy jövőbeni éves tevékenységi jelentéseiben szenteljen külön szakaszt az összeférhetetlenségek megelőzése és kezelése érdekében tett intézkedések leírásának, amelynek többek között az alábbiakra kell kitérnie:

                                          —

                                          az ellenőrzött állítólagos összeférhetetlenségek száma,

                                          —

                                          a „forgóajtó-effektus” típusú esetek száma,

                                          —

                                          a különböző típusú esetekben hozott intézkedések,

                                          —

                                          a bizalommal való visszaélés miatt indított eljárások száma és eredménye,

                                          —

                                          az alkalmazott szankciók,

                              —

                              kérte az ügynökséget, hogy tájékoztassa a mentesítésért felelős hatóságot a megtett részletes intézkedésekről;

                  C.

                  mivel az ügynökség 2011-es költségvetése 208 863 000 EUR volt, ami a 2010-es pénzügyi évhez képest 0,22 %-os nominális növekedést jelent;

                  D.

                  mivel az Unió hozzájárulása az ügynökség költségvetéséhez 2011-ben összesen 39 765 191,39 EUR-t tett ki, szemben a 2010-es 36 755 652,07 EUR-val;

         A 2010. évi mentesítés nyomon követése

                  1.

                  az ügynökség tájékoztatása alapján az ügynökség szakértői és bizottsági tagjai érdekeltségi nyilatkozatainak utólagos ellenőrzését illetően nyugtázza, hogy a fennmaradó 46 %-ból egy reprezentatív minta a jelenleg végrehajtás alatt álló utólagos ellenőrzés tárgyát képezi; megállapítja, hogy a 2010-re vonatkozó mentesítés kapcsán végzett utólagos ellenőrzések felülvizsgálatának tapasztalatai alapján új, mélyrehatóbb ellenőrzések kidolgozása van folyamatban; nyugtázza az ügynökség által közölt menetrendet, és várja az ellenőrzések eredményére vonatkozó megfelelő tájékoztatást;

                  2.

                  megelégedéssel veszi tudomásul, hogy 2012-től kezdődően az összes éves tevékenységi jelentésben külön szakaszt szentelnek az összeférhetetlenségek megelőzése és kezelése érdekében tett intézkedések leírásának;

         Költségvetési és pénzgazdálkodás

                  3.

                  emlékeztet rá, hogy a költségvetéshez való uniós hozzájárulás 2011-ben 39 765 191,39 EUR-t tett ki, ami 8,65 %-os növekedés az előző évhez képest;

                  4.

                  nyugtázza, hogy az ügynökség költségvetését egyrészt az EU költségvetéséből, másrészt a gyógyszeripar által az uniós forgalombahozatali engedély megszerzése vagy fenntartása érdekében fizetett díjakból finanszírozzák; az éves beszámoló alapján nyugtázza, hogy 2011-ben az ügynökség bevételeinek mintegy 77,7 %-át adták a díjbevételek, melyek évről évre folyamatosan emelkednek, míg az uniós hozzájárulásból származó relatív jövedelem százalékban kifejezve 2011-ben 18,3 %-ot tett ki (2010-ben 18,8 %-ot, illetve – a visszafizetett költségvetési többlet teljes uniós hozzájárulásból való levonását követően – 14 %-ot);

                  5.

                  megállapítja, hogy a lekötött és a kifizetett előirányzatok tekintetében az ügynökség végrehajtási aránya 95,21 % és 81,97 %, szemben a 2010-es 95,65 és 79,10 %-kal; felhívja az ügynökséget, hogy folytassa a kifizetések végrehajtási arányának növelésére irányuló erőfeszítéseit;

                  6.

                  aggodalommal állapítja meg, hogy – mint már előző jelentéseiben is –, a Számvevőszék ismét megjegyezte, hogy a tagállami hatóságok által nyújtott szolgáltatások díjazására olyan rendszert kell létrehozni, amely a felmerült tényleges költségeket veszi alapul; sajnálja, hogy nem történt előrelépés ez ügyben 2009 óta, amikor is új fizetési rendszerre irányuló javaslatot terjesztettek az igazgatótanács elé, megállapodás azonban nem született; nyugtázza, hogy az ügynökség 2013 márciusában az új kifizetési rendszerre irányuló újabb javaslatot terjeszt az igazgatótanács elé; elismeri az ügynökség ügyvezetőinek erőfeszítéseit az igazgatótanács azon döntésének ösztönzésére, hogy a valós költségek alapján vizsgálják felül a tagállami szolgáltatások díjazásának rendszerét; teljes mértékben tudatában van annak, hogy a csekély előrelépés az igazgatótanácsi döntés hiányának tudható be; ezért üdvözli az ügynökség igazgatásának megközelítését, amely sürgeti a Bizottságot, hogy nyújtson további támogatást ebben az ügyben; sürgeti az ügynökséget, hogy tájékoztassa a mentesítésért felelős hatóságot az e téren tapasztalt fejleményekről, így többek között az új cselekvési terv állásáról, és az igazgatótanács azzal kapcsolatos álláspontjáról;

         Előirányzatok átvitele

                  7.

                  aggodalommal állapítja meg, hogy a Számvevőszék ismételten arról számolt be, hogy a II. címben (Igazgatási kiadások) 9 600 000 millió EUR kifizetési előirányzatot vittek át 2012-re, ami a II. cím költségvetésének 29 %-a, a III. címben (Operatív kiadások) pedig 10 300 000 millió EUR kifizetési előirányzatot vittek át, ami e cím költségvetésének 34 %-a; úgy véli, hogy az átvitelek ilyen magas szintje túlzott, és nem felel meg az évenkéntiség költségvetési elvének;

                  8.

                  aggodalommal állapítja meg, hogy a Számvevőszék következtetése és az ügynökség válasza eltér az informatikai szolgáltatásokra 2009-ben között keretszerződés tekintetében, mely szerződéssel összefüggésben a Számvevőszék korlátozó véleményt adott az Ügynökség 2009-es beszámolója alapjául szolgáló tranzakciók jogszerűségéről és szabályszerűségéről; megállapítja, hogy a Számvevőszék szabálytalannak tartja a szerződés eredeti összeghatárának növelését, ezzel szemben az ügynökség úgy véli, hogy az informatikai keretszerződés nem volt szabálytalan, ezért annak meghosszabbítása sem az; sürgeti az ügynökséget, hogy nyújtson további tájékoztatást az ügyről, és tegyen lépéseket az ellentmondás felszámolására;

         Közbeszerzési eljárások

                  9.

                  a Számvevőszék tájékoztatása alapján nyugtázza, hogy még lehetne javítani a beszerzési eljárások átláthatóságán, különösen a szerződések becsült értékének indokolását, valamint a kiválasztási kritériumok meghatározását, közzétételét és alkalmazását illetően; megelégedéssel veszi tudomásul, hogy az ügynökség tudomásul vette a Számvevőszék észrevételeit, és az átláthatóság és a dokumentálás tekintetében aktualizálta eljárásait;

         Munkaerő-felvételi eljárások

                  10.

                  megállapítja, hogy 2011-ben az ügynökség 15 állást hirdetett meg ideiglenes alkalmazottak felvételére, és év végére a teljes személyzeti létszám 656-ról 689-re nőtt;

                  11.

                  a Számvevőszék tájékoztatása alapján nyugtázza, hogy javítani kell a munkaerő-felvételi eljárások átláthatóságán; aggodalommal állapítja meg, hogy a felvételi bizottság tagjai nem mindig töltöttek ki összeférhetetlenségi nyilatkozatot, vagy nem időben tették meg ezt, és semmi nem utal arra, hogy bármi is történt volna a nyilatkozatokban felvetett kérdések megoldására; sajnálja, hogy a felvételi bizottság munkáját nem mindig dokumentálták megfelelően, és nincs arra utaló bizonyíték, hogy miként dolgozták ki a jelöltlista felállításának módszerét, illetve hogy az írásbeli vizsgák és személyes elbeszélgetések kérdéseit csakugyan a vizsgákat megelőzően határozták meg;

                  12.

                  az ügynökség tájékoztatása alapján megállapítja, hogy az ügynökség tudomásul vette a Számvevőszék észrevételeit, és az átláthatóság és az időben történő dokumentálás tekintetében aktualizálta eljárásait; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

         Összeférhetetlenség

                  13.

                  örömmel látja, hogy a Számvevőszék ellenőrzést végzett négy európai uniós ügynökségnél (köztük az Európai Gyógyszerügynökségnél) abból a célból, hogy értékelje az összeférhetetlenség kezeléséhez alkalmazott politikákat és eljárásokat, és az ellenőrzés eredményeit a 15/2012. sz. különjelentésében bemutatta;

                  14.

                  megjegyzi, hogy a Számvevőszék megállapításai szerint a helyszíni ellenőrzés lezárásakor (2011. októberben) az ügynökség nem kezelte megfelelően az összeférhetetlenségi ügyeket, azóta azonban az egyik legkorszerűbb politikát és eljárást dolgozta ki az összeférhetetlenségek bejelentésére, értékelésére és kezelésére;

                  15.

                  üdvözli, hogy az ügynökség számos intézkedést hozott a mentesítésért felelős hatóság 2010-re vonatkozó ajánlásait, a Számvevőszék ellenőrzését és a 15/2012. sz. különjelentés kiadását követően, nevezetesen:

                              —

                              2012-ben (főként a világosabb útmutatás érdekében) újból felülvizsgálták, majd pedig 2012. április 3-án életbe léptették a tudományos bizottságok tagjai és szakértői összeférhetetlenségének kezelésére vonatkozó, korábban már felülvizsgált és 2011. szeptember 29-én érvénybe lépett politikát,

                              —

                              2011. szeptember 29-én bevezették a tudományos bizottságok tagjai bejelentett összeférhetetlenségének kötelező vizsgálatát; emellett az összes jelölő hatóság számára biztosított annak lehetősége, hogy az ügynökség hivatalos értékelését megelőzően előzetesen ellenőrizzen bármely szakértőt az ügynökség tevékenységeiben való részvétel tekintetében,

                              —

                              2012. április 3-án életbe lépett az igazgatótanácson belüli összeférhetetlenség kezelésére vonatkozó, felülvizsgált politika, amely összhangban áll a tudományos bizottságok tagjaira/szakértőire vonatkozó politikával,

                              —

                              a bizalommal való visszaélés miatt indított eljárásokat dolgoztak ki a tudományos bizottságok tagjaira/szakértőire (hatálybalépés: 2012. április 3.), valamint az igazgatótanács tagjaira (hatálybalépés: 2012. június 7.) vonatkozóan,

                              —

                              az átláthatóságot illetően tovább finomították a bejelentett összeférhetetlenségek regisztrálását, amennyiben az ülések napirendi pontjai tekintetében elhatározott korlátozott részvételt már minden esetben rögzítik (bevezetés 2012 decembere előtt);

                  16.

                  sürgeti az ügynökséget, hogy a különböző irányítási és működési egységei körében esetlegesen felmerülő összeférhetetlenségek elkerülése érdekében folytassa a Számvevőszék ajánlásainak megvalósítását, valamint tájékoztassa a mentesítésért felelős hatóságot a fent említett politikák és eljárások végrehajtásáról, valamint az összeférhetetlenségek kezelése terén bekövetkező bármely további fejleményről;

                  17.

                  felhívja az ügynökséget, hogy kezdjen strukturált párbeszédet a civil társadalommal az összeférhetetlenséggel kapcsolatos kérdésekről, és az érintett szervezeteket legalább évente kétszer hívja meg, hogy egy meghatározott menetrend szerint megvitassák a közös érdeklődésre számot tartó ügyeket, valamint tájékoztassa a mentesítésért felelős hatóságot e megbeszélések eredményeiről;

                  18.

                  örömmel látja, hogy az ügynökség vállalta, hogy 2013 első felében felülvizsgálja az összeférhetetlenségek kezelésére vonatkozó, módosított politikáját, és hogy folyamatban van az összeférhetetlenségek kezelésével kapcsolatos, 2013 második negyedévében bevezetendő előzetes és utólagos ellenőrzések kidolgozása; felhívja az ügynökséget, hogy tájékoztassa a mentesítésért felelős hatóságot az ellenőrzések eredményéről;

                  19.

                  örömmel látja, hogy miután a Jogi Szolgálat egykori vezetője 2012 júniusában otthagyta az ügynökséget, és egy olyan, amerikai székhelyű ügyvédi irodánál lett vezető tanácsadó, amely számos, a gyógyszeriparban tevékenykedő klienssel rendelkezik, az ügynökség ügyvezető igazgatója felülvizsgálatot indított az illető Jogi Szolgálat vezetőjeként, vegyes bizottság elnökeként, fegyelmi bizottság elnökeként, valamint közbeszerzéssel és szerződésekkel foglalkozó tanácsadó bizottság tagjaként végzett munkájára vonatkozóan; nyugtázza, hogy nem tártak fel a személyzeti szabályzat 11. és 11a. cikke szerinti összeférhetetlenséget vagy kötelezettségszegést; üdvözli, hogy a személyzeti szabályzat 16. cikkének megfelelően az ügyvezető igazgató korlátozásokat határozott meg a Jogi Szolgálat egykori vezetőjének tevékenységeit illetően az ügynökségtől való távozását követő kétéves időszakra; felszólítja az ügynökséget, hogy nyújtson részletes tájékoztatást a mentesítésért felelős hatóság számára e korlátozásokról;

         Belső ellenőrzés

                  20.

                  nyugtázza, hogy mélyreható értékelést végeztek az ellenőrzési prioritások meghatározása érdekében, és ennek eredményeképpen 2012 tekintetében a „Tervezés és a költségvetésbe való beállítás” ellenőrzési témát választották, valamint hogy a Belső Ellenőrzési Szolgálat (IAS) elvégezte az „Üzletmenet-folytonosság az Európai Gyógyszerügynökségnél” című ellenőrzést;

                  21.

                  megállapítja, hogy az üzletmenet-folytonossági ellenőrzés eredményei alapján az IAS 13 ajánlást tett, ebből hetet „nagyon fontosnak”, ötöt „fontosnak” egyet pedig „kívánatosnak” értékelt; megelégedéssel nyugtázza, hogy az igazgatótanács az összes ajánlást elfogadta, és hogy az IAS megfelelőnek találta az ügynökség által az ajánlások megvalósítása érdekében kidolgozott cselekvési tervet;

                  22.

                  nyugtázza, hogy az IAS kockázati önértékelés formájában informatikai kockázatelemzést is végzett, áttekintést nyújtva az informatikai kockázatoknak való kitettségről;

                  23.

                  az IAS által korábban megfogalmazott ajánlások és azok ügynökség általi, 2011. december 31-ét megelőző végrehajtása tekintetében nyugtázza, hogy az előző ellenőrzésekből kilenc „nagyon fontos” ajánlás még nincs lezárva, ebből nyolcat az ügynökség már végrehajtott, és jelenleg az IAS ellenőriz, valamint hogy egy kritikus ajánlást sem maradt lezáratlanul 2011. december 31-ével;

                  24.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (7) állásfoglalására.

         (1)  HL C 388., 2012.12.15., 116. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 136., 2004.4.30., 1. o.

         (5)  HL L 357., 2002.12.31., 72. o.

         (6)  HL L 350., 2012.12.20., 82. o.

         (7)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: Az Európai Parlament és a Tanács határozata ( 2009. december 17. ) a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról: energiaágazatbeli projektek finanszírozása az európai gazdaságélénkítési terv keretében

text:
               24.12.2009

               HU

               Az Európai Unió Hivatalos Lapja

               L 347/26

      AZ EURÓPAI PARLAMENT ÉS A TANÁCS HATÁROZATA

   (2009. december 17.)
   a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról: energiaágazatbeli projektek finanszírozása az európai gazdaságélénkítési terv keretében
   (2009/1005/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 21. pontjára, 22. pontja első és második albekezdésére, valamint 23. pontjára,
   tekintettel a Bizottság módosított javaslatára,
   mivel:

               (1)

               A 2009. november 18-i költségvetési egyeztető ülésen az Európai Parlament, a Tanács és a Bizottság megegyezett az energiaágazatbeli és a szélessávú internettel kapcsolatos projektek, valamint a közös agrárpolitika 2003. évi félidős reformjának értékelésével („állapotfelmérés”) összefüggésben meghatározott „új kihívásokhoz” kapcsolódó intézkedéseket célzó beruházások európai gazdaságélénkítési terv keretében történő pótlólagos finanszírozásának modalitásairól (2). A finanszírozás szükségessé teszi a 2007–2013 közötti időszakra szóló többéves pénzügyi keret felülvizsgálatát az intézményközi megállapodás 21., 22. és 23. pontjával összhangban, az 1a. alfejezet 2010. évi kötelezettségvállalási előirányzatai felső korlátjának folyó árakon 1 779 millió EUR-val történő megemelése céljából.

               (2)

               Az 1a. alfejezet 2010. évi felső korlátjának megemelését teljes mértékben ellensúlyozza az 1a., 1b., 2., 3a. és 5. fejezet kötelezettségvállalási előirányzatai 2009. évi felső korlátjának, valamint az 1a., 2. és 5. fejezet kötelezettségvállalási előirányzatai 2010. évi felső korlátjának csökkentése.

               (3)

               A kötelezettségvállalások és a kifizetések közötti megfelelő kapcsolat fenntartása érdekében ki kell igazítani a kifizetési előirányzatok éves felső korlátját. A módosítás zéró összegű.

               (4)

               A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletét ennek megfelelően módosítani kell (3),

         A KÖVETKEZŐKÉPPEN HATÁROZOTT:
   Egyetlen cikk
   A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. melléklete helyébe e határozat melléklete lép.

      Kelt Strasbourgban, 2009. december 17-én.

            az Európai Parlament részéről

            az elnök

         J. BUZEK

            a Tanács részéről

            az elnök

         H. LINDBLAD

      (1)  HL C 139., 2006.6.14., 1. o.

      (2)  COM(2008) 800, COM(2008) 859, COM(2009) 171 és HL L 132., 2009.5.29., 8. o.

      (3)  E célból a fenti megállapodásból eredő számadatokat átszámolják 2004-es árakra.

      MELLÉKLET

         PÉNZÜGYI KERET 2007–2013

                  (millió EUR – 2004-es folyó árakon)

                  Kötelezettségvállalási előirányzatok

                  2007

                  2008

                  2009

                  2010

                  2011

                  2012

                  2013

                  Összesen
                  2007–2013

                                 1.

                              Fenntartható növekedés

                     50 865

                     53 262

                     55 879

                     56 435

                     55 400

                     56 866

                     58 256

                     386 963

                              1a.

                              Versenyképesség a növekedésért és foglalkoztatásért

                  8 404

                  9 595

                  12 018

                  12 580

                  11 306

                  12 122

                  12 914

                  78 939

                              1b.

                              Kohézió a növekedésért és foglalkoztatásért

                  42 461

                  43 667

                  43 861

                  43 855

                  44 094

                  44 744

                  45 342

                  308 024

                                 2.

                              A természeti erőforrások megőrzése és kezelése

                     51 962

                     54 685

                     51 023

                     53 238

                     52 528

                     51 901

                     51 284

                     366 621

                  ebből: a piaccal kapcsolatos kiadások és közvetlen kifizetések

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                                 3.

                              Uniós polgárság, szabadság, biztonság és a jog érvényesülése

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3a.

                              Szabadság, biztonság és a jog érvényesülése

                  600

                  690

                  785

                  910

                  1 050

                  1 200

                  1 390

                  6 625

                              3b.

                              Uniós polgárság

                  599

                  568

                  590

                  593

                  595

                  597

                  598

                  4 140

                                 4.

                              Az EU mint globális szereplő

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                                 5.

                              Igazgatás
                               (1)

                     6 633

                     6 818

                     6 816

                     6 999

                     7 255

                     7 400

                     7 610

                     49 531

                                 6.

                              Ellentételezések

                     419

                     191

                     190

                     800

                     KÖTELEZETTSÉGVÁLLALÁSI ELŐIRÁNYZATOK ÖSSZESEN

                     117 277

                     122 683

                     122 022

                     125 184

                     124 167

                     125 643

                     127 167

                     864 143

                  a GNI százalékában

                  1,08 %

                  1,09 %

                  1,06 %

                  1,06 %

                  1,03 %

                  1,02 %

                  1,01 %

                  1,048 %

                     KIFIZETÉSI ELŐIRÁNYZATOK ÖSSZESEN

                     115 142

                     119 805

                     109 091

                     119 245

                     116 884

                     120 575

                     119 784

                     820 526

                  a GNI százalékában

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,95 %

                  1,00 %

                  Rendelkezésre álló mozgástér

                  0,18 %

                  0,18 %

                  0,29 %

                  0,23 %

                  0,27 %

                  0,26 %

                  0,29 %

                  0,24 %

                  A saját források felső korlátja a GNI százalékában

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Az e fejezet felső korlátja alá tartozó nyugdíjkiadások nem tartalmazzák az érintett rendszerbe fizetett személyzeti hozzájárulásokat, és kiszámításuk a 2007–2013 közötti időszakra rendelkezésre álló, 2004-es árakon számított 500 millió EUR-s korláton belül történt.


title: 2006/286/EK: A Bizottság határozata ( 2006. április 12. ) a ritka betegségek gyógyszereivel foglalkozó bizottság tagjainak kinevezéséről   (EGT vonatkozású szöveg)

text:
               13.4.2006

               HU

               Az Európai Unió Hivatalos Lapja

               L 104/54

      A BIZOTTSÁG HATÁROZATA

   (2006. április 12.)
   a ritka betegségek gyógyszereivel foglalkozó bizottság tagjainak kinevezéséről
   (EGT vonatkozású szöveg)
   (2006/286/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a ritka betegségek gyógyszereiről szóló, 1999. december 16-i 141/2000/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:

               (1)

               A 141/2000/EK rendelet 4. cikkével összhangban felállított ritka betegségek gyógyszereivel foglalkozó bizottság (a továbbiakban: a bizottság) tagjainak hivatali ideje 2006. április 15-én lejár. Ezért szükséges két új tag kinevezése, illetve egyes jelenlegi tagok hivatali idejének a meghosszabbítása.

               (2)

               Az Európai Gyógyszerügynökség három személyt ajánlott kinevezésre.

               (3)

               A bizottság tagjait hároméves, 2006. április 16-án kezdődő időszakra kell kinevezni,

         A KÖVETKEZŐKÉPPEN HATÁROZOTT:
   1. cikk
   (1)   A következő személyt hároméves, 2006. április 16-án kezdődő időszakra a ritka betegségek gyógyszereivel foglalkozó bizottság (a továbbiakban: a bizottság) betegek érdekképviseleti szervezeteit képviselő tagjának választják:

               Dr. Marie Pauline EVERS

         (2)   A következő személyeket hároméves, 2006. április 16-án kezdődő időszakra a bizottság betegek érdekképviseleti szervezeteit képviselő tagjának újraválasztják:

               Birthe HOLM

               Yann LE CAM

         2. cikk
   (1)   Az Európai Gyógyszerügynökség javaslata alapján a következő személyt hároméves, 2006. április 16-án kezdődő időszakra a bizottság tagjának választják:

               Dr. Julia DUNNE

         (2)   Az Európai Gyógyszerügynökség javaslata alapján a következő személyeket hároméves, 2006. április 16-án kezdődő időszakra a bizottság tagjának újraválasztják:

               Prof. Gianmartino BENZI

               Dr. David LYONS

      Kelt Brüsszelben, 2006. április 12-én.

            a Bizottság részéről

         Günter VERHEUGEN

            alelnök

      (1)  HL L 18., 2000.1.22., 1. o.


title: 2011/728/: Az Európai Központi Bank határozata ( 2011. október 31. ) az azon tagállamoknak nyújtott EFSF-kölcsönök kezeléséről, amelyeknek a pénzneme az euro című EKB/2010/15 határozat, valamint az azon tagállamoknak nyújtandó EFSF-hitelekkel kapcsolatos fizetések feldolgozására szóló számlák megnyitásáról, melyek pénzneme az euro című EKB/2010/31 határozat módosításáról (EKB/2011/16)

text:
               8.11.2011

               HU

               Az Európai Unió Hivatalos Lapja

               L 289/35

         AZ EURÓPAI KÖZPONTI BANK HATÁROZATA
   (2011. október 31.)
   az azon tagállamoknak nyújtott EFSF-kölcsönök kezeléséről, amelyeknek a pénzneme az euro című EKB/2010/15 határozat, valamint az azon tagállamoknak nyújtandó EFSF-hitelekkel kapcsolatos fizetések feldolgozására szóló számlák megnyitásáról, melyek pénzneme az euro című EKB/2010/31 határozat módosításáról
   (EKB/2011/16)
   (2011/728/EU)
   AZ EURÓPAI KÖZPONTI BANK IGAZGATÓSÁGA,
   tekintettel a Központi Bankok Európai Rendszere és az Európai Központi Bank alapokmányára és különösen annak 17. és 21. cikkére,
   mivel:

               (1)

               Az azon tagállamoknak nyújtott EFSF-kölcsönök kezeléséről, amelyeknek a pénzneme az euro című, 2010. szeptember 21-i EKB/2010/15 határozat (1) meghatározza azokat a rendelkezéseket, amelyek a European Financial Stability Facility („EFSF”) nevében a 2010. augusztus 4-én hatályba lépett EFSF-keretmegállapodás (a továbbiakban: „EFSF”-keretmegállapodás) szerinti kölcsönkonstrukciós megállapodások (a továbbiakban: kölcsönkonstrukciós megállapodások) működtetése céljából az Európai Központi Banknál („EKB”) történő készpénzszámlanyitásra vonatkoznak.

               (2)

               Az azon tagállamoknak nyújtandó EFSF-hitelekkel kapcsolatos fizetések feldolgozására szóló számlák megnyitásáról, melyek pénzneme az euro című, 2010. december 20-i EKB/2010/31 határozat (2) meghatározza az adott kölcsönfelvevő tagállam nemzeti központi bankja nevében az EFSF-keretmegállapodás szerinti kölcsönkonstrukciós megállapodások működtetése céljából az EKB-nál történő készpénzszámla-nyitásra vonatkozó rendelkezéseket.

               (3)

               Az EFSF-keretmegállapodást módosította a 2011. október 18-én hatályba lépett, kiegészítő módosító megállapodás. A módosított EFSF-megállapodás további olyan instrumentumokat hozott létre, amelyeket az EFSF pénzügyi támogatás nyújtására felhasználhat. A módosított EFSF-keretmegállapodás (2) preambulumbekezdésével és 2. cikkének (1) bekezdésével összhangban az EFSF – egy pénzügyi segítségnyújtási konstrukcióról szóló megállapodás (a továbbiakban: pénzügyi segítségnyújtási konstrukciós megállapodás) keretében – a következőket nyújthatja: hitelfolyósítás, óvatossági konstrukció, az euroövezetbeli tagállamok pénzügyi intézményeinek újratőkésítésére szolgáló finanszírozási konstrukciók (az ilyen tagállamok kormányainak – a programban részt nem vevő országokat is beleértve – nyújtott hiteleken keresztül), elsődleges vagy másodlagos piaci kötvényvásárlási konstrukciók (valamennyi ilyen instrumentum „pénzügyi segítségnyújtás”-t valósít meg). A kölcsönkonstrukciós megállapodások a módosított EFSF-keretmegállapodás hatálybalépését követően is fennmaradhatnak.

               (4)

               Az EKB/2010/15 és az EKB/2010/31 határozatot ezért megfelelően módosítani szükséges,

         ELFOGADTA EZT A HATÁROZATOT:
   1. cikk
   Az EKB/2010/15 határozat a következőképpen módosul:

               1.

               A 2. cikk helyébe a következő szöveg lép:
               „2. cikk
               A készpénzszámlán történő fizetések elfogadása
               Az EKB kizárólag az EFSF nevében nyitott készpénzszámlára vagy készpénzszámláról történő fizetéseket fogadja el, amennyiben e kifizetések a kölcsönkonstrukciós megállapodásokkal vagy a pénzügyi segítségnyújtási konstrukciós megállapodásokkal kapcsolatban merülnek fel.”

               2.

               A 4. cikk helyébe a következő szöveg lép:
               „4. cikk
               A készpénzszámla egyenlege
               Az EFSF nevében nyitott készpénzszámlának a kölcsönkonstrukciós megállapodással vagy a pénzügyi segítségnyújtási konstrukciós megállapodással kapcsolatos kifizetések megtörténtét követően nem lehet követel egyenlege, és az ilyen készpénzszámlára nem utalhatók át összegek azt a napot megelőzően, amelyen valamely kölcsönkonstrukciós megállapodással vagy pénzügyi segítségnyújtási konstrukciós megállapodással kapcsolatban kifizetést kell teljesíteni. Az EFSF nevében nyitott készpénzszámlának tartozik egyenlege egy időpontban sem lehet. Ezért az EFSF nevében nyitott készpénzszámláról az e számla követel egyenlegét meghaladóan nem lehet kifizetéseket teljesíteni.”

         2. cikk
   Az EKB/2010/31 határozat a következőképpen módosul:

               1.

               A 1. cikk helyébe a következő szöveg lép:
               „1. cikk
               Készpénzszámlák megnyitása
               Az EKB a kölcsönfelvevő tagállam NKB-jának kérésére készpénzszámlát nyit a kölcsönkonstrukciós megállapodással vagy a pénzügyi segítségnyújtási konstrukciós megállapodással kapcsolatos fizetések feldolgozására (a továbbiakban: NKB-készpénzszámla).”

               2.

               A 2. cikk helyébe a következő szöveg lép:
               „2. cikk
               A készpénzszámlákon történő fizetések elfogadása
               Az NKB-készpénzszámla kizárólag a kölcsönkonstrukciós megállapodással vagy a pénzügyi segítségnyújtási konstrukciós megállapodással kapcsolatos fizetések feldolgozására használható.”

         3. cikk
   Hatálybalépés
   Ez a határozat 2011. november 2-án lép hatályba.

      Kelt Frankfurt am Mainban, 2011. október 31-én.

            az EKB elnöke

         Jean-Claude TRICHET

      (1)  HL L 253., 2010.9.28., 58. o.

      (2)  HL L 10., 2011.1.14., 7. o.


title: 2009/698/EK: A Bizottság határozata ( 2009. szeptember 4. ) a Fehéroroszországból, Törökországból és Ukrajnából származó, vasból, de nem öntöttvasból vagy acélból, de nem rozsdamentes acélból készült hegesztett csövek, négyzet vagy téglalap keresztmetszetű csővezeték és üreges profilok behozatalára vonatkozó dömpingellenes eljárás megszüntetéséről

text:
               9.9.2009

               HU

               Az Európai Unió Hivatalos Lapja

               L 237/34

      A BIZOTTSÁG HATÁROZATA

   (2009. szeptember 4.)
   a Fehéroroszországból, Törökországból és Ukrajnából származó, vasból, de nem öntöttvasból vagy acélból, de nem rozsdamentes acélból készült hegesztett csövek, négyzet vagy téglalap keresztmetszetű csővezeték és üreges profilok behozatalára vonatkozó dömpingellenes eljárás megszüntetéséről
   (2009/698/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (a továbbiakban: alaprendelet) (1) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   1.   AZ ELJÁRÁS

   1.1.   Az eljárás megindítása

               (1)

               Az alaprendelet 5. cikke értelmében 2008. november 13-án a Bizottság az Európai Unió Hivatalos Lapjában közzétett értesítés (2) (a továbbiakban: eljárás megindításáról szóló értesítés) útján dömpingellenes eljárást indított a Fehéroroszországból, Törökországból és Ukrajnából (a továbbiakban: érintett országok) származó, vasból, de nem öntöttvasból vagy acélból, de nem rozsdamentes acélból készült hegesztett csövek, négyzet vagy téglalap keresztmetszetű csővezeték és üreges profilok (a továbbiakban: zártszelvények) Közösségbe történő behozatalára vonatkozóan.

               (2)

               Az eljárás megindítására azt követően került sor, hogy az Európai Unió hegesztett acélcsövek iparágával foglalkozó védelmi bizottsága (a továbbiakban: panaszos) 2008. szeptember 29-én panaszt nyújtott be a zártszelvények teljes közösségi gyártásának jelentős arányát, jelen esetben több mint 25 %-át képviselő gyártók nevében. A panasz prima facie bizonyítékot tartalmazott az érintett országokból származó zártszelvények dömpingelt behozatalára és az ebből eredő jelentős kárra vonatkozóan, amit elégséges bizonyítéknak tekintettek az eljárás megindításához.

         1.2.   Érintett felek és ellenőrző látogatások

               (3)

               A Bizottság hivatalosan tájékoztatta a panaszost, az ismert közösségi gyártókat, az ismert érintett importőröket/kereskedőket és felhasználókat, az exportáló gyártókat, ezek szövetségeit, az érintett országok hatóságait, valamint a kiválasztott analóg országban (az USA-ban) a hasonló termék ismert gyártóit az eljárás megindításáról. Lehetőséget biztosított továbbá az érdekelt feleknek álláspontjuk írásbeli kifejtésére, valamint arra, hogy az eljárás megindításáról szóló értesítésben kitűzött határidőn belül meghallgatást kérjenek. Minden olyan érdekelt fél lehetőséget kapott a meghallgatásra, aki azt kérte és ismertette azokat a konkrét okokat, amelyek meghallgatását indokolják.

               (4)

               Annak érdekében, hogy a fehérorosz exportáló gyártók – amennyiben szándékukban áll – egyéni elbánás iránti kérelmet nyújthassanak be, a Bizottság formanyomtatványokat küldött a tudomása szerint érintett exportáló gyártóknak és a fehérorosz hatóságoknak. Az alaprendelet 9. cikkének (5) bekezdése értelmében két fehérorosz vállalatcsoport kért egyéni elbánást.

               (5)

               Figyelembe véve a vizsgálatban részt vevő török és ukrán exportáló gyártók, valamint a közösségi gyártók és importőrök nyilvánvalóan nagy számát, az alaprendelet 17. cikke értelmében az eljárás megindításáról szóló értesítésben a Bizottság mintavételt irányozott elő. Annak érdekében, hogy a Bizottság eldönthesse, hogy szükséges-e a mintavétel, és amennyiben igen, elvégezhesse azt, a török és ukrán exportáló gyártókat, a közösségi gyártókat és importőröket vagy az ő nevükben eljáró képviselőket felkérték, hogy jelentkezzenek a Bizottságnál, valamint az eljárás megindításáról szóló értesítésben meghatározottak szerint annak közzétételétől számított 15 napon belül adják meg az érintett termékkel kapcsolatos tevékenységeikre vonatkozó alapvető információkat.

               (6)

               Törökország esetében a mintavételi kérdőívet kitöltő 13 vállalat, illetve vállalatcsoport közül négy vállalatot, illetve vállalatcsoportot választottak ki a mintába. A mintában szereplő egyik vállalat azonban a mintavételi gyakorlat során nem tájékoztatott két kapcsolódó török gyártó meglétéről, hanem csak igen kései fázisban adott hírt róluk. Ennek ellenére a két kapcsolódó vállalatnak lehetősége nyílt a kérdőív kitöltésére és benyújtására. A kapcsolódó vállalatok által benyújtott információk azonban olyannyira hiányosak voltak, hogy nem lehetett kiszámítani a dömpinget. Következésképpen a vállalatot kivették a mintából. Volt egy másik török gyártó is, amely nem szerepelt az eredeti mintában, de az alaprendelet 17. cikkének (3) bekezdésével összhangban egyedi vizsgálatot kért, és a határidőn belül benyújtotta a megfelelően kitöltött kérdőívet. Ezt követően a gyártó bekerült a mintába. A vizsgálati időszakban az exportvolumen tekintetében a négy kiválasztott vállalat a Törökországból a Közösségbe exportált zártszelvények teljes exportjának 63 %-át teljesítette. Az alaprendelet 17. cikkének (2) bekezdésével összhangban a Bizottság konzultált az érintett felekkel, akik nem emeltek kifogást.

               (7)

               Ukrajnát illetően két ukrán vállalatcsoport és egy harmadik vállalat válaszolt a mintavételi kérdésekre, és jelezte, hogy hajlandó együttműködni a vizsgálat során. A vizsgálati időszak alatt ezeknek a vállalatoknak a Közösségbe irányuló exportja az Eurostat adatbázisa szerint az Ukrajnából származó zártszelvények importjának kb. 30 %-át tette ki. Mivel kevés vállalat működött együtt, az a döntés született, hogy a három együttműködő vállalatot teljes mértékben megvizsgálják, ezért mintavételt végül nem alkalmaztak.

               (8)

               A zártszelvények importőrei tekintetében a Bizottság felkérte az ismert importőröket, hogy szolgáltassanak információkat az érintett termék importjáról és értékesítéséről. Mivel nyolc importőr ajánlotta fel együttműködését, mintavételt nem alkalmaztak.

               (9)

               A közösségi gyártókat illetően – az alaprendelet 17. cikkével összhangban – a zártszelvények Közösségen belüli gyártásának és értékesítésének legnagyobb reprezentatív mennyisége alapján olyan mintát választottak ki, amely ésszerű megítélés szerint megvizsgálható a rendelkezésre álló időn belül. A közösségi gyártóktól származó információk alapján a Bizottság a Közösségen belül a legnagyobb gyártási és értékesítési volumennel rendelkező négy vállalatcsoportot választotta ki. A közösségi gyártás tekintetében a mintában szereplő vállalatcsoportok a Közösségben a zártszelvények becslések szerinti teljes gyártásának 52 %-át képviselték. Az alaprendelet 17. cikkének (2) bekezdésével összhangban a Bizottság konzultált az érintett felekkel, akik nem emeltek kifogást. Ezenkívül felkérte a többi közösségi gyártót, hogy a kárelemzéshez adjanak meg bizonyos általános adatokat. A mintában részt vevő egyik közösségi gyártó végül nem nyújtott be kitöltött kérdőívet, és úgy döntött, hogy többé nem működik együtt a vizsgálatban. Mivel az együttműködésüket felajánló többi közösségi gyártó némelyikének felvétele csupán kis mértékben befolyásolná a minta reprezentativitását, az a döntés született, hogy nem pótolják a vállalatot, amely megszüntette a vizsgálatban való együttműködését.

               (10)

               A Bizottság kérdőíveket küldött a mintában szereplő török exportáló gyártóknak, az együttműködő fehérorosz és ukrán exportáló gyártóknak, az egyetlen amerikai székhelyű gyártónak, amely felajánlotta együttműködését a Fehéroroszországra vonatkozó normálérték megállapításához, a mintában szereplő közösségi gyártóknak, valamennyi importőrnek, amely együttműködését felajánlotta és valamennyi ismert felhasználónak. A kitöltött kérdőívek a mintában szereplő és 14 közösségi gyártót képviselő három vállalatcsoporttól, négy török vállalatcsoporttól, az egyik vállalatcsoporthoz tartozó egyik egyéni török exportáló gyártótól, a két ukrán vállalatcsoporttól és a harmadik együttműködő ukrán gyártótól, a két fehérorosz exportáló gyártótól, amelyek egyben egyéni elbánásra is kérelmet nyújtottak be és bérmunka-megállapodásonkénti értékesítések esetén négy importőrüktől/az exportált termékek tulajdonosától, az együttműködő amerikai gyártótól, három nem kapcsolódó közösségi importőrtől és egy közösségi felhasználótól érkeztek vissza. Ezenkívül öt másik közösségi gyártó bocsátotta rendelkezésre a kért általános adatokat.

               (11)

               A Bizottság felkutatta és ellenőrizte a dömping, az általa okozott kár és a közösségi érdek meghatározásához szükségesnek ítélt információkat. A következő vállalatok telephelyén került sor ellenőrző látogatásokra:

                           a)

                           Közösségi gyártók

                                       —

                                       Condesa Fabril; Legutiano, Alava, Spanyolország

                                       —

                                       Corus Tubes BV; Oosterhout, Hollandia

                                       —

                                       Corus Tubes UK; Corby, Egyesült Királyság

                                       —

                                       Lorraine Tubes; Lexy, Franciaország

                                       —

                                       Marcegaglia SPA; Gazoldo degli Ippoliti, Mantova, Olaszország

                           b)

                           Török exportáló gyártók

                                       —

                                       Erbosan Erciyas Boru Sanayii ve Ticaret A.Ș., Kayseri

                                       —

                                       Noksel Çelik Boru Sanayi A.Ș., Ankara

                                       —

                                       MMZ Ohnur Boru Profil Üretim San. ve Tic. A.Ș., Isztambul

                                       —

                                       Yücel Boru ve Profil Endüstrisi A.Ș. és a vele kapcsolatban álló kereskedő Yücel Boru Ihracat Ithalat ve Pazarlama A.Ș., Isztambul

                           c)

                           Ukrán exportáló gyártók

                                       —

                                       Lugansk Tube Works és kapcsolódó vállalatai, Luganszk és Dnyepropetrovszk

                           d)

                           Nem kapcsolódó közösségi importőrök

                                       —

                                       Kromat Trading Ltd.; London, Egyesült Királyság

                                       —

                                       JSC Azovlitas; Kaunas, Litvánia

         1.3.   Vizsgálati időszak

               (12)

               A dömping és a kár kivizsgálása a 2007. október 1-je és 2008. szeptember 30-a közötti időszakra (a továbbiakban: vizsgálati időszak) terjedt ki. A kár értékelése szempontjából lényeges tendenciák vizsgálata a 2005. január 1-jétől a vizsgálati időszak végéig tartó időszakra terjedt ki (a továbbiakban: figyelembe vett időszak).

         1.4.   Az érintett termék

               (13)

               Az állítások szerint a dömpingelt termék körébe a rendszerint a 7306 61 92 és 7306 61 99 KN-kóddal bejelentett, Fehéroroszországból, Törökországból és Ukrajnából származó, vasból, de nem öntöttvasból vagy acélból, de nem rozsdamentes acélból készült hegesztett csövek, négyzet vagy téglalap keresztmetszetű csővezeték és üreges profilok – az olaj vagy gáz szállítására használt csővezeték vagy olaj vagy gázfúráshoz használt béléscső és termelőcső kivételével – (a továbbiakban: érintett termék) tartoznak. A terméket gyakran nevezik zártszelvénynek is.

               (14)

               A zártszelvényeket többnyire az építőiparban szerkezeti és teherhordási célokból használják, valamint hajókon, darukon, anyagmozgató gépeken, pótkocsikon, teherautókon, mezőgazdasági berendezéseken stb. szerkezeti elemként szolgálnak. A zártszelvények fémbútorok, sport- és szabadidős felszerelések, játékok, fémajtók és -ablakok, polcok, raktár- és csomagolóberendezések stb. részei is lehetnek.

         2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (15)

               A Bizottsághoz intézett, 2009. június 3-i levelében a panaszos hivatalosan visszavonta panaszát. A panaszos állítása szerint a visszavonás oka az, hogy a közösségi gazdasági ágazat jelenlegi piaci helyzete lényegesen eltér a panasz benyújtásakor fennálló piaci helyzettől, mivel az Unióban nemrégiben összeomlott a tényleges és látszólagos kereslet, ami az importok visszaeséséhez vezetett. A piaci helyzetben bekövetkezett változásokra való tekintettel a panaszos nem kívánja folytatni a jelenlegi eljárást, amely olyan régi adatok elemzésén alapul, amelyek már nem tükrözik teljes mértékben az aktuális piaci viszonyokat. A panaszos úgy véli, e körülmények között helyénvalóbb a tisztességtelen kereskedelmi gyakorlatok ellen egy minden szempontot teljes mértékben figyelembe vevő új eljárást indítani, amennyiben a jövőben olyan helyzet lép fel, mely ezt indokolttá teszi.

               (16)

               A panaszos azt állította továbbá, hogy ha újból emelkedik az importok volumene, ezek az importok a jelenlegi körülmények között veszélyeztethetnék a közösségi gazdasági ágazat életképességét.

               (17)

               Megjegyzendő, hogy az érintett termék tekintetében a jelenlegi helyzetet mind az Unióban, mind az érintett országokban az alapvető gazdasági paraméterek példátlan megváltozása jellemzi. A jelenlegi körülmények között rövid és középtávon nehéz ugyan megalapozott feltételezéseket megfogalmazni a piac alakulására vonatkozóan, mégis úgy tűnik, hogy a gazdasági helyzet ingadozó, és a kárt okozó dömping megjelenése nem zárható ki. A bizonytalan általános piaci viszonyok miatt helyénvalónak tűnik nyomon követni az érintett termék Unióba történő importját. A nyomon követés keretében szerzett információk lehetővé tennék, hogy a Bizottság szükség esetén gyorsan tudjon reagálni. Például felhasználhatnák új eljárás megindítására, feltéve, hogy teljesülnek az alaprendelet 5. cikkében meghatározott feltételek, vagyis ha elegendő prima facie bizonyíték áll rendelkezésre a káros dömpingről.

               (18)

               A Bizottság megjegyzi továbbá, hogy amennyiben e termékről új eljárás indul, és a körülmények indokolják, helyénvaló lenne a gyors vizsgálat. Az alaprendelet 7. cikkének (1) bekezdése ezt lehetővé teszi, mivel engedélyezi az átmeneti intézkedések gyors elrendelését az eljárás megindítása után.

               (19)

               A megfigyelési időszak nem haladhatja meg az ezen eljárás megszüntetéséről szóló közzététel időpontjától számított 24 hónapot.

               (20)

               Az alaprendelet 9. cikkének (1) bekezdésével összhangban a panasz visszavonása esetén az eljárás megszüntethető, kivéve, ha a megszüntetés sértené a Közösség érdekeit.

               (21)

               E tekintetben megjegyzendő, hogy sem a jelenlegi helyzetnek az érintett termék tekintetében fentebb ismertetett elemzése, sem pedig bármely, a jövőben lehetséges új vizsgálat nem kérdőjelezi meg a panaszos azon döntését, hogy visszavonja a panaszt. Ezért a Bizottság úgy ítélte meg, hogy a jelenlegi eljárást meg kell szüntetni, mivel a vizsgálat nem tárt fel olyan körülményt, amely arra utalna, hogy az eljárás megszüntetése ellentétes lenne a Közösség érdekeivel. Az érdekelt feleket a Bizottság ennek megfelelően tájékoztatta, és lehetőséget biztosított észrevételeik megtételére. A Bizottsághoz azonban nem érkezett olyan észrevétel, amely e határozatot megváltoztatná.

               (22)

               A Bizottság ezért azt a következtetést vonja le, hogy a Fehéroroszországból, Törökországból és Ukrajnából származó, vasból, de nem öntöttvasból vagy acélból, de nem rozsdamentes acélból készült hegesztett csövek, négyzet vagy téglalap keresztmetszetű csővezeték és üreges profilok behozatalára vonatkozó dömpingellenes eljárást dömpingellenes intézkedések meghozatala nélkül meg kell szüntetni,

         A KÖVETKEZŐKÉPPEN HATÁROZOTT:
   1. cikk
   A rendszerint a 7306 61 92 és 7306 61 99 KN-kóddal bejelentett, Fehéroroszországból, Törökországból és Ukrajnából származó, vasból, de nem öntöttvasból vagy acélból, de nem rozsdamentes acélból készült hegesztett csövek, négyzet vagy téglalap keresztmetszetű csővezeték és üreges profilok – az olaj vagy gáz szállítására használt csővezeték vagy olaj vagy gázfúráshoz használt béléscső és termelőcső kivételével – behozatalára vonatkozó dömpingellenes eljárás megszűnik.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2009. szeptember 4-én.

            a Bizottság részéről

         Catherine ASHTON

            a Bizottság tagja

      (1)  HL L 56., 1996.3.6., 1. o.

      (2)  HL C 290., 2008.11.13., 13. o.


title: Az Európai Parlament határozata (2010. május 5.) az Európai Vasúti Ügynökség 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/178

         AZ EURÓPAI PARLAMENT HATÁROZATA
   (2010. május 5.)
   az Európai Vasúti Ügynökség 2008-as pénzügyi évre szóló költségvetésének végrehajtására vonatkozó mentesítésről
   (2010/534/EU)
   AZ EURÓPAI PARLAMENT,
   tekintettel az Európai Vasúti Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Vasúti Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (3) és különösen annak 39. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0084/2010),

               1.

               mentesítést ad az Európai Vasúti Ügynökség ügyvezető igazgatója számára az Ügynökség 2008-as pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Vasúti Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 89. o.

      (2)  HL L 248., 2002.9.16., 1. o.

      (3)  HL L 164., 2004.4.30., 1. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/179

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Európai Vasúti Ügynökség 2008-as pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Vasúti Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Vasúti Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (3) és különösen annak 39. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0084/2010),

               A.

               mivel a Számvevőszék megállapítja, hogy kellő mértékben megbizonyosodott a 2008-as pénzügyi évre vonatkozó éves beszámoló megbízhatóságáról, valamint arról, hogy az alapjául szolgáló ügyletek jogszerűek és szabályszerűek,

               B.

               mivel 2009. április 23-án a Parlament megadta a mentesítést az Európai Vasúti Ügynökség ügyvezető igazgatójának az Ügynökség 2008-as pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           megjegyezte, hogy a Számvevőszék 2006-os jelentése alapján az Ügynökség végleges költségvetése 2007-re 16 600 000 EUR volt, ebből 1 900 000 EUR képezte a tartalékot; megállapította továbbá, hogy 2007 végén 3 400 000 EUR-t törölni kellett, beleértve a tartalékot is, és hogy ráadásul 2 700 000 EUR-t átvittek 2008-ra,

                           —

                           aggodalommal töltötte el, hogy a Számvevőszék következtetései alapján a végleges előirányzatok több mint 35 %-át nem használták fel, ami a Számvevőszék szerint azt bizonyítja, hogy az Ügynökség programjaiban és költségvetési eljárásaiban súlyos hibák vannak,

                           —

                           felhívja az Ügynökséget, hogy a 2343/2002/EK, Euratom rendelet 15. cikkének (5) bekezdése alapján alkalmazzon szigorú pénzgazdálkodást annak érdekében, hogy készpénzegyenlege csak a valóban megalapozott igényekre korlátozódjon, valamint fordítson különös figyelmet készpénzgazdálkodásának javítására,

               1.

               üdvözli, hogy a Számvevőszék az Ügynökség 2008-as évre vonatkozó beszámolóját megbízhatónak találta, és az alapjául szolgáló tranzakciókat összességükben jogszerűeknek és szabályszerűeknek ítélte;

               2.

               megállapítja, hogy az Ügynökségnek a 2008-as uniós költségvetésből 18 000 000 EUR kötelezettségvállalási és kifizetési előirányzat állt a rendelkezésére;

      Teljesítmény

               3.

               kéri, hogy az Ügynökség a Számvevőszék következő jelentéséhez csatolandó táblázatában hasonlítsa össze a mentesítés során vizsgált évben történt előrelépéseket és az előző pénzügyi évben tett előrelépéseket, hogy a mentesítésért felelős hatóság jobban tudja értékelni az Ügynökség teljesítményét évről évre;

               4.

               hangsúlyozza annak jelentőségét, hogy az Ügynökség SMART-célkitűzéseket és RACER-mutatókat határozzon meg a programozás során az eredmények megvalósulásának értékelése céljából; mindemellett tudomásul veszi, hogy az Ügynökség kijelentette: 2009-re vonatkozó munkatervében figyelembe vette ezeket az észrevételeket; felkéri az Ügynökséget a Gantt-diagram bevezetésének megfontolására működési tevékenységei tervezése során, amelynek segítségével gyorsan rögzíthetné az egyes alkalmazottak által egy projektre fordított időt, és eredményorientált megközelítést alkalmazhatna;

               5.

               tudomásul veszi a Számvevőszék azon megállapítását, hogy az Ügynökség két helyen (Valenciennes és Lille) végzi tevékenységeit, ami többletköltségeket eredményez;

      Előirányzatok átvitele

               6.

               tudomásul veszi a Számvevőszék azon észrevételét, hogy több mint 4 100 000 EUR-t átvittek 2009-re, melyből körülbelül 3 900 000 EUR az adminisztratív és operatív kiadás (vagyis a II. és III. cím alá tartozó éves előirányzatok 57 %-a); hangsúlyozza, hogy ez a helyzet az Ügynökség tevékenységeinek programozásában és költségvetés-tervezésében felmerült nehézségeket mutatja;

      Közbeszerzési eljárások

               7.

               aggodalmát fejezi ki a közbeszerzési eljárásoknak a Számvevőszék ellenőrzése során feltárt gyengeségei miatt;

               8.

               üdvözli, hogy az Ügynökség cselekvési tervet valósított meg a közbeszerzési eljárások Számvevőszék által feltárt hiányosságainak orvoslására, amelyek sértették az eljárások átláthatóságát;

      Belső ellenőrzés

               9.

               elismeri, hogy a belső ellenőrzési szolgálat által kiadott 36 ajánlásból 2006 óta 32-t megvalósítottak; jelzi, hogy a négy, eddig még végre nem hajtott ajánlásból egy „lényegesnek”, három pedig „nagyon fontosnak” minősül; ezért nyomatékosan felhívja az Ügynökséget, hogy alkalmazzon bizonyos belső ellenőrzési szabályokat a banki aláírásokra, a feladatok felosztására, az érzékeny álláshelyekre és a megbízási hatáskörök fenntartására;

               10.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (6).

      (1)  HL C 304., 2009.12.15., 89. o.

      (2)  HL L 248., 2002.9.16., 1. o.

      (3)  HL L 164., 2004.4.30., 1. o.

      (4)  HL L 357., 2002.12.31., 72. o.

      (5)  HL L 255., 2009.9.26., 167. o.

      (6)  Elfogadott szövegek, P7_TA(2010)0139. Lásd e Hivatalos Lap 241. oldalát.


title: 2014/143/EU: A Tanács határozata ( 2014. március 11. ) a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban a 2/2003. sz. vegyes bizottsági határozat módosítása tárgyában az Európai Unió által képviselendő álláspontról

text:
               17.3.2014

               HU

               Az Európai Unió Hivatalos Lapja

               L 78/1

      A TANÁCS HATÁROZATA

   (2014. március 11.)
   a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban a 2/2003. sz. vegyes bizottsági határozat módosítása tárgyában az Európai Unió által képviselendő álláspontról
   (2014/143/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben a 218. cikkének (9) bekezdésével,
   tekintettel az Európai Bizottság javaslatára,
   mivel:

               (1)

               A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás (1) (a továbbiakban: a megállapodás) 2002. június 1-jén hatályba lépett.

               (2)

               A megállapodás 6. cikke a megállapodás igazgatásának és megfelelő működésének biztosítása érdekében mezőgazdasági vegyes bizottságot (a továbbiakban: a bizottság) hozott létre.

               (3)

               A bizottság az 1/2003 sz. határozatával a megállapodás 6. cikke (4) bekezdésének megfelelően elfogadta saját eljárási szabályzatát (2).

               (4)

               A megállapodás 6. cikke (7) bekezdésének megfelelően a bizottság 2/2003. sz. határozata (3) létrehozta a megállapodás mellékleteinek igazgatásához szükséges munkacsoportokat, ideértve az eredetmegjelölések (OEM) és a földrajzi jelzések (OFJ) oltalmával foglalkozó munkacsoportot (a továbbiakban: az OEM-ekkel és az OFJ-kkel foglalkozó munkacsoport), és elfogadta e munkacsoportok feladatait. Az említett határozat melléklete értelmében az OEM-ekkel és az OFJ-kkel foglalkozó munkacsoport elsődleges feladata az OEM és az OFJ jelölések kölcsönös védelmének kidolgozása.

               (5)

               2011-ben az Unió és Svájc megállapodást írt alá a földrajzi jelzések és eredetmegjelölések oltalmáról (4), amely a megállapodást a mezőgazdasági termékek és az élelmiszerek földrajzi jelzéseinek és eredetmegjelöléseinek oltalmáról szóló 12. melléklettel egészítette ki.

               (6)

               Az OEM-ekkel és az OFJ-kkel foglalkozó munkacsoport ülést tartott, hogy a megállapodásnak a munkacsoport feladatai tekintetében való módosítása figyelembe vétele érdekében megfontolja a 2/2003. sz. határozatnak e tekintetben való módosítását.

               (7)

               Helyénvaló meghatározni az Unió nevében a bizottságban a 2/2003. sz. határozat módosításával kapcsolatban képviselendő álláspontot.

               (8)

               Ezért az Unió által a bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Unió által a mezőgazdasági vegyes bizottságban képviselendő álláspontnak a bizottság e határozathoz csatolt határozattervezetén kell alapulnia.
   Az Uniót a bizottságban képviselő személyek a Tanács további határozata nélkül megállapodhatnak a határozattervezet technikai jellegű módosításaiban.
   2. cikk
   A bizottság határozatát az Európai Unió Hivatalos Lapjában közzé kell tenni.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. március 11-én.

            a Tanács részéről

            az elnök

         G. STOURNARAS

      (1)  HL L 114., 2002.4.30., 132. o.

      (2)  A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottság 2003. október 21-i 1/2003. sz. határozata eljárási szabályzatának elfogadásáról (HL L 303., 2003.11.21., 24. o.).

      (3)  Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás által létrehozott mezőgazdasági vegyes bizottság 2003. október 21-i 2/2003. sz. határozata a munkacsoportok létrehozásáról és azok feladatainak elfogadásáról (HL L 303., 2003.11.21., 27. o.).

      (4)  Megállapodás az Európai Unió és a Svájci Államszövetség között a mezőgazdasági termékek és az élelmiszerek eredetmegjelöléseinek és földrajzi jelzéseinek oltalmáról szóló, az Európai Közösség és a Svájci Államszövetség között a mezőgazdasági termékek kereskedelméről kötött megállapodás módosításáról (HL L 297., 2011.11.16., 3. o.).

      TERVEZET
      A MEZŐGAZDASÁGI VEGYES BIZOTTSÁG …/2014. sz. HATÁROZATA
      (…)
      a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottság munkacsoportok létrehozásáról és azok feladatainak elfogadásáról szóló, 2003 október 21-i 2/2003. sz. határozatának módosításáról
      A MEZŐGAZDASÁGI VEGYES BIZOTTSÁG,
      tekintettel a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodásra és különösen annak 6. cikke (7) bekezdésére,
      mivel:

                  (1)

                  A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás (a továbbiakban: a megállapodás) 2002. június 1-jén hatályba lépett.

                  (2)

                  A megállapodás 12. melléklete a mezőgazdasági termékek és az élelmiszerek földrajzi jelzéseinek és eredetmegjelöléseinek oltalmára vonatkozik.

                  (3)

                  A megállapodás 12. melléklete 15. cikkének (6) bekezdése értelmében a mezőgazdasági vegyes bizottság (a továbbiakban: a bizottság) munkáját – annak felkérésére – az OEM-ekkel és az OFJ-kkel foglalkozó munkacsoport segíti.

                  (4)

                  A bizottság 2/2003. sz. határozata létrehozta a munkacsoportokat, és elfogadta azok feladatait.

                  (5)

                  Tekintettel arra, hogy a 2011. december 1-jén létrejött, a mezőgazdasági termékek és az élelmiszerek földrajzi jelzéseinek és eredetmegjelöléseinek oltalmáról szóló megállapodás kiegészítette a megállapodást egy 12. melléklettel, a bizottság 2/2003. sz. határozatát módosítani szükséges a megállapodásban foglalt jogalap, valamint az OEM-ekkel és az OFJ-kkel foglalkozó munkacsoport feladatainak tekintetében,

            A KÖVETKEZŐKÉPPEN HATÁROZOTT:
      1. cikk
      A mezőgazdasági vegyes bizottságnak a munkacsoportok létrehozásáról és azok feladatainak elfogadásáról szóló ,2003. október 21-i 2/2003. sz. határozatának az OEM-ekkel és az OFJ-kkel foglalkozó munkacsoportról szóló melléklete a következőképpen módosul:

                  (1)

                  Az „OEM/OFJ” munkacsoport rész helyébe a következő szöveg lép:
                  „Az OEM-ekkel és az OFJ-kkel foglalkozó munkacsoport

                     A megállapodásban foglalt jogalap (12. melléklet)

                  A mezőgazdasági termékek és az élelmiszerek földrajzi jelzéseinek és eredetmegjelöléseinek oltalmáról szóló 12. melléklet 15. cikkének (6) bekezdése.
                  A munkacsoport feladatai a 15. cikk szerint

                              1.

                              A munkacsoport megvizsgál minden, a 12. melléklethez és annak végrehajtásához kapcsolódó kérdést.

                              2.

                              A munkacsoport rendszeresen áttekinti a Feleknek a 12. melléklet hatálya alá tartozó területekre vonatkozó belső jogalkotási és szabályozási rendelkezéseit.

                              3.

                              A munkacsoport többek között javaslatokat terjeszt a bizottság elé a 12. melléklet függelékeinek kiigazítása és naprakésszé tétele céljából.”

            2. cikk
      Ez a határozat 2014. …-án/-én lép hatályba.

         Kelt …,

               a mezőgazdasági vegyes bizottság részéről

               az Európai Unió küldöttségének vezetője

               a svájci küldöttség vezetője

               a bizottság titkára